
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 244 

1 Δεκεμβρίου 2008 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

178. Τροποποίηση του υπ’ αριθμ. 102/2000 Προεδρι¬ 
κού Διατάγματος «Σύσταση Ειδικής Υπηρεσίας 
Δημοσίων Έργων για τη μελέτη και κατασκευή 
του Αυτοκινητοδρόμου Πάτρας- Αθηνών- Θεσ- 
σαλονίκης-Ευζώνων (ΕΥΔΕ Αυτοκινητόδρομος 


ΠΑΘΕ) (Α'99). 1 

179. Ίδρυση Γραφείων Δευτεροβάθμιας Εκπαίδευ¬ 
σης. 2 

180. Καθορισμός επαγγελματικών δικαιωμάτων των 

πτυχιούχων του Τμήματος Βιομηχανικού Σχεδι- 
ασμού του ΤΕΙ Δυτικής Μακεδονίας. 3 

181. Καθορισμός επαγγελματικών δικαιωμάτων των 

πτυχιούχων του Τμήματος Πληροφορικής και Μέ¬ 
σων Μαζικής Ενημέρωσης του ΤΕΙ Πάτρας.. 4 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 178 
Τροποποίηση του υπ’ αριθμ. 102/2000 Προεδρικού Δι¬ 
ατάγματος «Σύσταση Ειδικής Υπηρεσίας Δημοσίων 
Έργων για τη μελέτη και κατασκευή του Αυτοκινη¬ 
τοδρόμου Πάτρας- Αθηνών- Θεσσαλονίκης-Ευζώνων 
(ΕΥΔΕ Αυτοκινητόδρομος ΠΑΘΕ) (Α'99). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 του άρθρου 5 του ν. 679/1977 (Α' 
245), «Περί αυξήσεως θέσεων προσωπικού του Υπουργεί¬ 
ου ΔημοσίωνΈργων και ρυθμίσεων συναφών θεμάτων» 
όπως τροποποιήθηκε και συμπληρώθηκε με την παρ. 1 
του άρθρου 23 ν. 1418/1984 (Α' 23). 

β. Του άρθρου 8 του ν. 679/1977 (Α' 245), όπως τρο¬ 
ποποιήθηκε και συμπληρώθηκε με τις παραγράφους 2 
και 3 του άρθρου 5 του ν. 2229/1994 (Α' 138), σύμφωνα 
με τις οποίες θα καλυφθεί η προκαλούμενη από το 
διάταγμα δαπάνη. 


γ. Του άρθρου 90 του Κώδικα που κυρώθηκε με το 
άρθρο μόνο του υπ’ αριθμ. 63/2005 (Α' 98) π. δ/τος «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα». 

2. Την υπ’ αριθμ. 42362/Υ252/28.9.2007 (Β' 1948) κοινή 
απόφαση Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών». 

3. Το γεγονός ότι από τις διατάξεις του παρόντος 
προκαλείται επί του προϋπολογισμού Δημοσίων Επεν¬ 
δύσεων δαπάνη από τη λειτουργία της ΕΥΔΕ ύψους 
210.000 € για το τρέχον οικονομικό έτος, 195.000 € για 
το έτος 2009 και 90.000 € για το έτος 2010, η οποία 
θα καλύπτεται από τις πιστώσεις των οικείων έργων 
του Προγράμματος Δημοσίων Επενδύσεων (ΠΔΕ) και 
με κοινοτική συγχρηματοδότηση. 

4. Το υπ’ αριθμ. ΚΔ/ΦΔΟΟΟ/ΟΡ/οικ.11043/26.2.2008 έγ¬ 
γραφο της ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ. 

5. Την υπ’ αριθμ. Δ 245/2008 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Περιβάλλοντος, Χωροταξίας και ΔημοσίωνΈργων και 
του Υφυπουργού Οικονομίας και Οικονομικών, αποφα¬ 
σίζουμε: 

Άρθρο 1 

1. Τα αναφερόμενα στην παρ. 1 περ. α', γ' και ε', του 
άρθρου 3 του υπ’ αριθμ. 102/2000 (Α'99) Προεδρικού Δι¬ 
ατάγματος «Τμήμα Κατασκευής Έργων Θήβας», «Τμήμα 
Κατασκευής Έργων Λάρισας» και «Τμήμα Κατασκευής 
Έργων Πάτρας» καταργούνται σε τρεις μήνες από την 
έναρξη ισχύος του παρόντος. 

2. Το αναφερόμενο στην παρ. 1 περ. στ', του άρθρου 3 
του υπ’ αριθμ. 102/2000 (Α'99) Προεδρικού Διατάγματος 
«Τμήμα ΚατασκευήςΈργων Θεσσαλονίκης» καταργείται 
σε έξι μήνες από την έναρξη ισχύος του παρόντος. 

Άρθρο 2 

Η διάρκεια λειτουργίας της Ειδικής Υπηρεσίας Δημο- 
σίων'Εργων για τη μελέτη και κατασκευή του Αυτοκινη¬ 
τόδρομου Πάτρας - Αθηνών - Θεσσαλονίκης - Ευζώνων 
(ΕΥΔΕ Αυτοκινητόδρομος ΠΑΘΕ), που ορίστηκε με την 
παρ. 3 άρθρο 1 του υπ’ αριθμ. 102/2000 (Α'99) Προεδρικού 
Διατάγματος παρατείνεται από τη λήξη της μέχρι την 
έναρξη ισχύος του παρόντος Διατάγματος και εν συ¬ 
νεχεία για δύο (2) έτη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 3 

Η ισχύς των διατάξεων αρχίζει από τη δημοσίευση 
του παρόντος Διατάγματος στην Εφημερίδα της Κυ- 
βερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 19 Νοεμβρίου 2008 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚΟΛΑΟΣ ΛΕΓΚΑΣ ΓΕΩΡΓΙΟΣ ΣΟΥΦΛΙΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 179 
Ιδρυση Γραφείων Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 2 του άρθρου 6 του ν. 
2043/1992 (Α'79) «Εποπτεία και διοίκηση της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις». 

2. Τις διατάξεις του άρθρου 1 του υπ’ αριθμ. 161/2000 
(Α' 145) π.δ, 

3. Τις διατάξεις των άρθρων 48 και 90 του Κώδικα 
Νομοθεσίας για την Κυβέρνηση και τα Κυβερνητικά Όρ¬ 
γανα που κυρώθηκε με το άρθρο πρώτο του υπ’ αριθμ. 
63/2005 (Α'98) π.δ. 

4. Την υπ’ αριθμ. 251/Υ/28.9.2007 κοινή απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων των Υφυπουργών 
Εθνικής Παιδείας και Θρησκευμάτων» (Β' 1944). 

5. Την υπ’ αριθμ. 42362/Υ252/28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1948). 

6. α) Την υπ’ αριθμ. 2940/14.5.2007 γνωμοδότηση της 
Περ/κης Δ/νσης Π & Δ Εκπ/σης Πελοποννήσου και 

β) την υπ’ αριθμ. 777/2.3.2007 γνωμοδότηση της Περ/ 
κης Δ/νσης Π και Δ Εκπ/σης Ν. Αιγαίου. 

7. α) Την υπ’ αριθμ. 941/22.2.2007 γνωμοδότηση της 
ΔΔΕ Αργολίδας και β) την υπ’ αριθμ. 1407/22.2.2007 γνω¬ 
μοδότηση της ΔΔΕ Δωδεκανήσου. 

8. Το γεγονός ότι από την εφαρμογή των διατάξεων 
του παρόντος διατάγματος προκαλούνται οι ακόλουθες 
δαπάνες: 

α) Επί του κρατικού προϋπολογισμού: 

Δαπάνη σε βάρος του κρατικού υπολογισμού ύψους 
2.960,00 ευρώ για το τρέχον οικονομικό έτος και 8.880,00 
ευρώ για καθένα από τα επόμενα οικονομικά έτη. 

Η εκ 2.960,00 ευρώ (1,080,00 ευρώ επίδομα θέσης και 
1.880,00 ευρώ επίδομα ειδικής απασχόλησης) δαπάνη 
οικονομικού έτους 2008 θα αντιμετωπιστεί από τις πι¬ 
στώσεις του προϋπολογισμού του Υπουργείου Εθνικής 
Παιδείας και Θρησκευμάτων (ΕΦ.19-220ΚΑΕ0227). 

Η ετήσια δαπάνη 8.880,00 ευρώ (3.240,00 ευρώ για 
επίδομα θέσης και 5.640,00 για επίδομα ειδικής απα¬ 
σχόλησης) για καθένα από τα πέντε επόμενα οικονομικά 


έτη θα αντιμετωπιστεί με εγγραφή και πρόβλεψη της 
πίστωσης αυτής στον Κ.Α.Ε. 0227 του Ε.Φ. 19-220 του 
προϋπολογισμού του ΥΠΕΠΘ. 

β) Επί του προϋπολογισμού των οικείων Νομαρχιακών 
Αυτοδιοικήσεων: 

Συνολική δαπάνη ύψους 12000 ευρώ περίπου για το 
οικονομικό έτος 2008 και 5000 ευρώ περίπου για καθέ¬ 
να από τα επόμενα οικονομικά έτη. Η εν λόγω δαπάνη 
για μεν το οικονομικό έτος 2008 θα καλυφθεί από τις 
εγγεγραμμένες πιστώσεις των προϋπολογισμών των 
Νομαρχιακών Αυτοδιοικήσεων Αργολίδας και Δωδε¬ 
κανήσου (Ειδ. Φορ. 190) για δε τα επόμενα έτη από 
τις πιστώσεις που θα εγγράφονται προς τούτο στους 
ανωτέρω προϋπολογισμούς. 

9. Την υπ’ αριθμ. 199/2008 γνωμοδότηση του Συμβου¬ 
λίου της Επικράτειας με πρόταση των Υφυπουργών 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Αρθρο 1 

Ιδρύονται δυο (2) Γ ραφεία Δευτεροβάθμιας Εκπαίδευ¬ 
σης ως ακολούθως: 1) Γ ραφείο Δευτεροβάθμιας Εκπαί¬ 
δευσης στη Διεύθυνση Δευτεροβάθμιας Εκπαίδευσης 
Αργολίδας της Περιφερειακής Διεύθυνσης Πρωτοβάθ¬ 
μιας και Δευτεροβάθμιας Εκπαίδευσης Πελοποννήσου 
του Υπουργείου Εθνικής Παιδείας και Θρησκευμάτων. 

2) 3° Γ ραφείο Δευτεροβάθμιας Εκπαίδευσης στη Διεύ¬ 
θυνση Δευτεροβάθμιας Εκπαίδευσης Δωδεκανήσου της 
Περιφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Νοτίου Αιγαίου του Υπουργείου 
Εθνικής Παιδείας και Θρησκευμάτων. 

Αρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρό¬ 
ντος. 

Αθήνα, 19 Νοεμβρίου 2008 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΑΝΔΡΕΑΣ Θ. ΛΥΚΟΥΡΕΝΤΖΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 180 
Καθορισμός επαγγελματικών δικαιωμάτων των πτυχι- 
ούχων του Τμήματος Βιομηχανικού Σχεδιασμού του 
ΤΕΙ Δυτικής Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 25 παρ. 2 εδ. γ' και του άρθρου 14 παρ. 
1 εδ. γ του ν. 1404/1983 (Α' 173). 

β) Του άρθρου 15 παρ. 2 εδ. α, β, θ του ν. 2817/2000 
(Α' 78), καθώς και του άρθρου 13 παρ. 49 εδ. β' του ν. 
3149/2003 (Α' 141). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. 20514/Ε5/24.2.2006 (Β' 297) απόφασης 
του Υφυπουργού Εθνικής Παιδείας και Θρησκευμάτων, 
με την οποία καθορίστηκε το Περιεχόμενο Σπουδών του 
Τμήματος Βιομηχανικού Σχεδιασμού του ΤΕΙ Δυτικής 
Μακεδονίας. 

ε) Της υπ’ αριθμ. Υ251/28.9.2007 (Β' 1944) κοινής από¬ 
φασης του Πρωθυπουργού και του Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

στ) Της υπ’ αριθμ. Δ15/Α/Φ. 19/19955/8.10.2007 (Β' 1982) 
κοινής απόφασης του Πρωθυπουργού και του Υπουρ¬ 
γού Ανάπτυξης «Ανάθεση αρμοδιοτήτων στους Υφυ¬ 
πουργούς Ανάπτυξης Σταύρο Καλαφάτη και Γεώργιο 
Βλάχο». 

2. Τη γνωμοδότηση του Συμβουλίου Ανώτατης Τεχνο¬ 
λογικής Εκπαίδευσης, η οποία ελήφθη στη συνεδρίαση 
της 4/20.6.2006. 

3. Το γεγονός ότι από την εφαρμογή των διατάξεων 
του διατάγματος αυτού δεν προκαλείται δαπάνη σε 
βάρος του κρατικού προϋπολογισμού. 

4. Την υπ’ αριθμ. Δ227/2008 γνωμοδότηση του Συμ¬ 
βουλίου της Επικράτειας, με πρόταση του Υφυπουργού 
Ανάπτυξης και του Υφυπουργού Εθνικής Παιδείας και 
Θρησκευμάτων. 

Άρθρο 1 

1. Οι πτυχιούχοι των Τμημάτων Βιομηχανικού Σχεδι- 
ασμού, με βάση τις εξειδικευμένες επιστημονικές και 
τεχνολογικές γνώσεις τους, απασχολούνται στον ιδιω¬ 
τικό και δημόσιο τομέα, είτε αυτοδύναμα είτε συνεργα- 
ζόμενοι με άλλους επιστήμονες, στις διάφορες φάσεις 
σχεδιασμού και ανάπτυξης βιομηχανικών προϊόντων και 
παραγωγικών συστημάτων. Επίσης, υλοποιούν τα παρα¬ 
πάνω με την αξιοποίηση της τεχνολογίας της πληροφο¬ 
ρικής. Πιο συγκεκριμένα μπορούν να ασχοληθούν με: 

α) την απεικόνιση ιδεών για νέα προϊόντα ή βελτιώσεις 
προϊόντων. 

β) το σχεδίασμά του προϊόντος με την αξιοποίηση 
τεχνολογίας πληροφορικής και την προετοιμασία του 
απαραίτητου ψηφιακού υλικού για τη μαζική παραγωγή 
του. 

γ) την αισθητική, εργονομία, λειτουργικότητα και χρη- 
στικότητα του προϊόντος που σχεδιάζεται, ώστε να έχει 
απήχηση στο καταναλωτικό κοινό. 

δ) την επιλογή των υλικών κατασκευής και μεθόδων 
παραγωγής του προϊόντος που αναπτύσσεται. 

ε) την κοστολόγηση του προϊόντος και την έρευνα για 
την οικονομικά βιώσιμη μαζική παραγωγή του. 
στ) την παραγωγή πρωτοτύπων του προϊόντος, 
ζ) την έρευνα, ανάπτυξη, χρήση, συντήρηση και εμπο¬ 
ρία συστημάτων ΘΑϋ/ΘΑΜ/ΘΑΕ και Παραγωγής Πρω¬ 
τοτύπων. 

η) το σχεδίασμά και ανάπτυξη παραγωγικών συστημά¬ 
των που απαιτούνται για τη δημιουργία των διαφόρων 
βιομηχανικών προϊόντων. 

θ) την οργάνωση, λειτουργία και διαχείριση επιχειρή¬ 
σεων σχεδιασμού και ανάπτυξης προϊόντων, κέντρων 
προτυποποίησης και αναπαραγωγής αντικειμένων/προ- 
ϊόντων. 


2. Οι πτυχιούχοι του παραπάνω Τμήματος έχουν επι¬ 
πλέον δικαίωμα: 

α) εργασίας σε όλες τις βαθμίδες της δημόσιας και 
ιδιωτικής εκπαίδευσης, σύμφωνα με την ισχύουσα κάθε 
φορά νομοθεσία. Επίσης, μπορούν να απασχολούνται 
ως μέλη ερευνητικών ομάδων σε θέματα της ειδικότη¬ 
τάς τους. 

β) απασχόλησης στο δημόσιο και εξέλιξης στις βαθ¬ 
μίδες της ιεραρχίας, σύμφωνα με την κείμενη νομο¬ 
θεσία. 

γ) συμμετοχής στην εκπόνηση μελετών, παροχής συ¬ 
ναφών υπηρεσιών και έργων, στις κατηγορίες που κα¬ 
λύπτονται από το γνωστικό αντικείμενο της ειδικότητάς 
τους, τόσο δημοσίων όσο και ιδιωτικών, με βάση την 
κείμενη νομοθεσία. 

Άρθρο 2 

Η ισχύς του προεδρικού διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Νοεμβρίου 2008 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΣΤΑΥΡΟΣ ΚΑΛΑΦΑΤΗΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 181 
Καθορισμός επαγγελματικών δικαιωμάτων των πτυχι- 

ούχων του Τμήματος Πληροφορικής και Μέσων Μα¬ 
ζικής Ενημέρωσης του ΤΕΙ Πάτρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 25 παρ. 2 εδ. γ' και του άρθρου 14 παρ. 
1 εδ. γ του ν. 1404/1983 (Α' 173). 

β) Του άρθρου 15 παρ. 2 εδ. α, β, θ του ν. 2817/2000 
(Α' 78), καθώς και του άρθρου 13 παρ. 49 εδ. β' του ν. 
3149/2003 (Α' 141). 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. 67920/Ε5/6.7.2006 (Β' 1060) απόφασης 
του Υφυπουργού Εθνικής Παιδείας και Θρησκευμάτων, 
με την οποία καθορίστηκε το Περιεχόμενο Σπουδών 
του Τμήματος Πληροφορικής και Μέσων Μαζικής Ενη¬ 
μέρωσης του ΤΕΙ Πάτρας. 

ε) Της υπ’ αριθμ. Υ251/28.9.2007 (Β' 1944) κοινής από¬ 
φασης του Πρωθυπουργού και του Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

στ) Της υπ’ αριθμ. Δ15/Α/Φ.19/19955/8.10.2007 ('Β 1982) 
κοινής απόφασης του Πρωθυπουργού και του Υπουρ¬ 
γού Ανάπτυξης «Ανάθεση αρμοδιοτήτων στους Υφυ- 

πουργούς Ανάπτυξης Σταύρο Καλαφάτη και Γεώργιο 
Βλάχο». 

2. Τη γνωμοδότηση του Συμβουλίου Ανώτατης Τεχνο¬ 
λογικής Εκπαίδευσης, η οποία ελήφθη στη συνεδρίαση 
της υπ’ αριθμ. 4/20.6.2006. 

3. Το γεγονός ότι από την εφαρμογή των διατάξεων 
του διατάγματος αυτού δεν προκαλείται δαπάνη σε 
βάρος του κρατικού προϋπολογισμού. 

4. Την υπ’ αριθμ. Δ226/2008 γνωμοδότηση του Συμ¬ 
βουλίου της Επικράτειας, με πρόταση του Υφυπουργού 
Ανάπτυξης και του Υφυπουργού Εθνικής Παιδείας και 
Θρησκευμάτων, αποφασίζουμε: 

Άρθρο 1 

1. Οι πτυχιούχοι του Τμήματος Πληροφορικής και 
Μέσων Μαζικής Ενημέρωσης, με βάση τις εξειδικευ- 
μένες επιστημονικές και τεχνολογικές γνώσεις τους, 
απασχολούνται στον ιδιωτικό και δημόσιο τομέα, είτε 
αυτοδύναμα είτε συνεργαζόμενοι με άλλους επιστήμο¬ 
νες, στον τομέα της εφαρμογής των Τεχνολογιών της 
Πληροφορικής και των Επικοινωνιών στα Μέσα Μαζικής 
Επικοινωνίας. Πιο συγκεκριμένα αποκτούν τις απαραίτη¬ 
τες γνώσεις, ικανότητες και δεξιότητες έτσι ώστε να: 

α) αναπτύσσουν εφαρμογές πολυμεσικού περιεχο¬ 
μένου. 

β) παράγουν προϊόντα όπως ταινίες, διαφημιστικά, 
ντοκυμαντέρ, νίάοο οΐίρε και υλικά παρουσίασης. 

γ) επεξεργάζονται το παραγόμενο οπτικό-ακουστικό 
υλικό (ροεΙ-ρΐΌάυσΙίοη). 

δ) δημιουργούν γραφικά υπολογιστών σε δύο και 
τρεις διαστάσεις, καθώς επίσης και συνθετικές ταινίες 
(επίπιαίίοη). 

ε) αναλαμβάνουν την ανάπτυξη και διαχείριση συστη¬ 
μάτων διαδικτυακής παρουσίας ενός οργανισμού. 

στ) παράγουν ράδιο-τηλεοπτική εκπομπή μέσω δια¬ 
δικτύου. 

ζ) έχουν την γραφιστική και σελιδοποιητική επιμέλεια 
και την προεκτυπωτική εποπτεία κάθε είδους εντύπου 
(εφημερίδες, περιοδικά, αφίσες, διαφημιστικά φυλλάδια, 
κ.λπ.). 

η) έχουν την γραφιστική επιμέλεια ηλεκτρονικών μέ¬ 
σων επικοινωνίας (ηοννεΙθΙΙθΓε, παρουσιάσεων κλπ.). 


θ) χειρίζονται ολοκληρωμένα συστήματα διαχείρισης 
δημοσιογραφικής ύλης που αυτοματοποιούν ολόκληρη 
την ροή εργασίας μιας εφημερίδας. 

ι) διαχειρίζονται τον τρόπο επικοινωνίας με τον θεατή, 
ακροατή, αναγνώστη. 

ια) προγραμματίζουν και αυτοματοποιούν τη λειτουρ¬ 
γία και τη ροή των εργασιών στις μονάδες Μ.Μ.Ε. 

ιβ) εγκαθιστούν, χειρίζονται και ρυθμίζουν ένα σημα¬ 
ντικό εύρος υπολογιστικών συστημάτων και περιφερει¬ 
ακών ήχου, εικόνας, βίντεο. 

2. Οι πτυχιούχοι του παραπάνω Τμήματος έχουν επι¬ 
πλέον δικαίωμα: 

α) εργασίας σε όλες τις βαθμίδες της δημόσιας και 
ιδιωτικής εκπαίδευσης, σύμφωνα με την ισχύουσα κάθε 
φορά νομοθεσία. Επίσης, μπορούν να απασχολούνται 
ως μέλη ερευνητικών ομάδων σε θέματα της ειδικότη¬ 
τάς τους. 

β) απασχόλησης στο δημόσιο και εξέλιξης στις βαθ¬ 
μίδες της ιεραρχίας, σύμφωνα με την κείμενη νομο¬ 
θεσία. 

γ) συμμετοχής στην εκπόνηση μελετών, παροχής συ¬ 
ναφών υπηρεσιών και έργων, στις κατηγορίες που κα¬ 
λύπτονται από το γνωστικό αντικείμενο της ειδικότητάς 
τους, τόσο δημοσίων όσο και ιδιωτικών, με βάση την 
κείμενη νομοθεσία. 

Άρθρο 2 

Η ισχύς του προεδρικού διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Νοεμβρίου 2008 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΣΤΑΥΡΟΣ ΚΑΛΑΦΑΤΗΣ ΣΠΥΡΙΔΩΝ ΤΑΛΙΑΔΟΥΡΟΣ 

